|  |  |
| --- | --- |
| Rapport Fra Uanmeldt tilsyn i den kommunale institution Skovhusetden 8.6.2021 |  |

|  |
| --- |
|  |
|  |
| vordingborg.dk |

|  |
| --- |
|  |

|  |  |
| --- | --- |
| **Dato og tidspunkt** | **8.6.21 kl. 9.40-12.45** |
| **Emne** | [x]  Uanmeldt almindelig tilsyn[ ]  Uanmeldt akut tilsyn[ ]  Uanmeldt skærpet tilsyn |
| **Deltagere** | **Pædagogisk konsulent fra Afd. For børns trivsel og læring** |
| **Fokus for tilsynet** | **I Vordingborg Kommunes koncept omkring tilsyn står:****”Det uanmeldte pædagogiske tilsyn**Den pædagogiske konsulent kommer på uanmeldt tilsyn mindst 1 gang hvert år. Tilsynet kan foregå inden for hele dagtilbuddets åbningstid, og er berammet til 1 time og 30 minutter. Tilsynet er observationsbaseret, og der er derfor ingen forventning om, at leder eller medarbejdere står til rådighed under hele tilsynet”. |
| **Fokusområde(r) (udvalgt på forhånd)** | På baggrund af den nye dagtilbudslov og de styrkede læreplaner, har vi valgt at lave en observation i den kommunale institution ud fra temaerne: * **Det pædagogiske læringsmiljø**
* **Det sproglige læringsmiljø**
 |
| Struktur - organisering | Skovhuset bærer præg af at være under ombygning.Tilkørsels forhold og adgangsveje til institutionen er ændrede og der er opstillet toiletvogn på børnehavens legeplads samt et større festtelt som udgør grupperum for de ældste børn.Der observeres i den vuggestuegruppe med yngste børn og i den ældste børnehavegruppe samt på børnehavens legeplads.På dagen er der 10 børn og tre voksne i vuggestuen.I børnehavens ældste gruppe er der 18 børn og 2 voksne. |
| Observation på fokusområde | **Det pædagogiske læringsmiljø** **Vuggestuen:**Vuggestuen har gruppelokaler i hovedhuset som ikke er ved at blive istandsat og anvender nyt overdækket areal på legepladsen.Gruppen var delt så den ene gruppe deltog i rytmik og musik sammen med en rytmikpædagog fra Musikskolen. Det var et forløb af 4 gange i juni måned.Børnene var i opbrud og en gruppe der havde været på tur, kom hjem på legepladsen.De voksne var fordelt på legepladsen og havde små aktiviteter som leg i sandkassen, ”finde kriblekrabledyr” bag et legehus, en voksens sad sammen med en lille gruppe børn og talte om at de var blevet storesøskende.Der opstod en mindre konflikt om en skovl og den voksne mødte begge børns perspektiv og fandt sammen en skovl til det barn der manglede.Det stemningsfyldte læringsmiljø var præget af ro og nærværende voksne. Børnene blev mødt på deres initiativ og de voksne havde kontinuerligt blik for hvilke børn der havde brug for guidning eller hjælp.I overgangen til frokost gik de yngste børn samlet med en voksen, fik vasket hænder og blev fordelt på to lave borde og et med højstole.Måltidet foregik i en god stemning, hvor der blev øvet ”at vente på tur” De voksne guidede børnene og talte med børnene og var fokuseret på at være nærværende.Det var tydeligt at den velorganiserede struktur omkring måltidet var medvirkende til den rolige stemning.**Børnehaven**Børnene i børnehaven er fortrinsvis ude og anvender ”Æblehuset” som er en hytte på grunden, bålhytte, overdækket areal og ”skovhytte” i den nærliggende skov samt det opsatte telt.Ved observationens start sad børnene i teltet og spise frokost mens der blev læst højt.Den voksne havde blik for hvert enkelt barn og var opmærksom på at hjælpe et par børn der mistede koncentrationen. Gruppen består af de kommende skolebørn samt de børn der skal være i femårsgruppen efter sommer.Det blev fortalt at der siden 1.maj har været arbejdet bevidst omkring brobygning. Der er etableret makkerpar efter princippet ”ældst hjælper yngst” og på at de ældste børn bærer kulturen videre til de der efter sommer er i 5 årsgruppen. Der er særligt fokus på børnefællesskaber og kammeratskaber i børnegruppen. Efter frokost blev der sagt ”klud og solcreme” som signal til at alle børn hjalp hinanden med at blive smurt med solcreme.Legepladsen er stor og er indrettet i mindre læringsrum på det store areal. Det er kendetegnet ved at have store træer, tætte krat og fysisk afgrænsede områder, hvor det, som voksen, kan være svært at have det fulde overblik. Dette giver børnene mulighed for at lege fortrinsvis uforstyrret og det anbefales at der er voksne i alle zoner for at hjælpe børn i leg, konflikt eller igangsætte aktiviteter. |
| Observation på fokusområde | **Det sproglige læringsmiljø** **Vuggestuen:**Det sproglige læringsmiljø bar præg af at der naturligt arbejdes med de 10 understøttende sprogstrategier. De voksne var nærværende og viste begejstring, stillede åbne spørgsmål til børnene og ventede på børnenes udspil og gav med korte og præcise svar der svarede til børnenes udvikling.Det blev fortalt at gruppens ældste børn har deltaget i rytmik med musikskolens rytmik pædagog.Der kan med fordel tænkes rim og remser ind i dagens overgange, hvilket vil styrke det sproglige læringsmiljø.**Børnehaven**Under frokosten blev der læst højt at bogen ”Folk og røvere i Kardemommeby”Den var en del af den brobygning der er beskrevet tidligere.Den voksne havde fokus på elementer fra dialogisk læsning. Børnene blev inddraget i historien, fik mulighed for at reflektere over oplevelser i bogen og øvede samtidig håndsoprækning. Til sidst samlede den voksne op og hjalp børnene med at genfortælle dagens kapitel.Generelt bliver børnene mødt af nærværende og interesserede voksne. Der er plads til sjov og de voksne har en tilgang der indeholder glæde og humor. |
| **Evt. anbefalinger:**  | * Det anbefales at der er voksne i alle zoner for at hjælpe børn i leg, konflikt eller igangsætte aktiviteter.
* Det anbefales at der i overgange i vuggestuen tænkes rim og remser ind som en del af det sproglige læringsmiljø.
 |
| **Evt. henstillinger:** |  |